google/wiki40b huggingface dataset:
Polykles Starší

Polykles (starogr. Πολυκλῆς) bol grécky sochár v 4. storočí pred Kr.
Polykles bol pravdepobne aténsky sochár, činný v 4. storočí pred Kr. Rímsky spisovateľ Plínius uvádza, že pôsobil hlavne za čias 102. olympiády, teda v rokoch 372 až 368 pred Kr.
V niektorých odborných publikáciách ako napr. od historikov A. Furtwänglera alebo G. Becattiho sa uvádza, že Polykles (starší) bol autorom sochy Hermafrodita (táto socha bola pravdepobne originálom jej rímskej kópie z múzea Louvre), o ktorej sa zmienil Plínius, pretože podľa nich svojím štýlovým prevedením odkazuje skôr na obdobie 4. storočia pred Kr. Jean Marcadé, francúzsky znalec antického umenia, tomuto umelcovi pripisuje sochu aténskeho politika Alkibiada, o ktorej nám zanechal správu starogrécky spisovateľ Dión Chrysostomos, že bola zobrazená aj s jeho telesnými nedostatkami. Marcadé tiež predpokladá, že tento Polykles mohol byť autorom sochy mýtického macedónskeho kráľa Koina, ktorej podstavec (zrejme v neskoršej kópii menom Polykla signovaný) objavili v roku 1842 v Ríme.
Caro (Morbihan)

Poloha

Obec má rozlohu 37,74 km². Najvyšší bod je položený 128 m n. m. a najnižší bod 14 m n. m.

Obyvateľstvo

Počet obyvateľov obce je 1 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moon Knight

Moon Knight je fiktívna komiksová postava od Marvel Comics.

Charakteristika

Moon Knight, vlastným menom Marc Spector sa narodil v USA. Vyštudoval archeológiu a cestoval po celom svete. Mnohými objavmi nadobudol bohatstvo a stal sa z neho milionár. Neskôr sa prihlásil k armáde USA a bojoval v mnohých bojoch na blízkom východe. Vycvičili ho v bojoch, navigácii, pilotovaní, výbušninách a mnohom ďalšom. Po rokoch v armáde sa však znovu vrátil k archeológii. Pri jedných vykopávkach v Egypte ho však napadol muž meno Buschman, ktorý bol jeden z jeho spoluvojakov v rote, ale boli odvekí rivali. Buschman Marca zranil a skoro mu spôsobil smrť, keby sa Marc neprepadol do podzemnej šachty. Tu sa zrútil pred oltár egyptského boha noci a mesiaca Konshu. Do Marca vstúpila jeho moc, čím sa mu uzdravili zranenia. Marc sa vrátil do New Yorku a prijal novú identitu. Identitu Moon Knighta.
Ako Moon Knight mal Marc superschopnosti. V noci mu narástla sila do obrovských rozmerov. Čím je mesiac väčší, tým je väčšia aj sila Moon Knighta. Tiež má v noci schopnosť vidieť infračervené žiarenia, má nočné videnie a takisto má schopnosť vidieť auru. Moon Knight sa ale furt radšej spolieha na svoje zbrane a esá v rukáve než na jeho superschopnosti. Moon Knight je vynikajúci bojovník. V boji používa rôzne zbrane ako napr. bumerang, reťaz s hákom, a rôzne zbrane zo starého Egypta. Moon Knight na transport používa vrtuľník, ktorý volá Moon-Copter. Moon Knight má plášť, ktorý môže používať ako padák, alebo klzák, takže na svojich nepriateľov sa spúšťa zhora. Je celý v bielom preto aby ho jeho nepriatelia videli a báli sa ho. Moon Knight je jeden z tých superhrdinov, ktorí sú drsní a zločincov trestá tak ako sa patrí.
Moon Knight si vytvára nové osobnosti ako sú Jake Lockley(taxikár, ktorý má zisťovať veci priamo z ulice) a Stephen Grant(milionár playboy). Časom ale stráca duševné zdravie a nevie ktorá osobnosť je ta pravá.
Aj keď je veľmi často prirovnávaný k Batmanovi, títo dvaja hrdinovia majú spolu okrem zbraní veľmi málo podobného.
Warloy-Baillon

Poloha

Obec má rozlohu 15,27 km². Najvyšší bod je položený 142 m n. m. a najnižší bod 57 m n. m.

Obyvateľstvo

Počet obyvateľov obce je 784 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Deluz

Poloha

Obec má rozlohu 8,03 km². Najvyšší bod je položený 581 m n. m. a najnižší bod 247 m n. m.

Obyvateľstvo

Počet obyvateľov obce je 627 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Generali Deutschland

Hospodárska činnosť

Pod záštitou Generali Deutschland AG vystupuje veľký počet poisťovateľov a spoločností, ponúkajúcich finančné služby, vrátane Generali Versicherung, AachenMünchener, CosmosDirekt, Central Krankenversicherung, Advocard Rechtsschutzversicherung, Deutsche Bausparkasse Badenia a Dialog. Tieto spoločnosti pokrývajú celé spektrum finančných služieb, ako napr. životné, zdravotné, majetkové poistenie, poistenie právnych výdavkov, financovanie výstavby, rovnako ako doplnkové riešenia, správa v prospech tretej osoby a maklérstvo nehnuteľností.

Kľúčové údaje

Hospodársky výsledok Generali v Nemecku počas fiškálneho roku 2015 bol 792 miliónov € (+ 5% oproti roku 2014), celkový výnos činil 17,8 miliardy €. Táto skupina poisťovní má 13,5 milióna zákazníkov v rámci celého Nemecka. 31. decembra 2015 mala Generali Deutschland približne 13 000 zamestnancov.
Hypernova (obchodný reťazec)

Ústredie spoločnosti

Akciová spoločnosť Ahold, vlastník reťazca Albert, má svoju českú centrálu po presťahovaní z Brna a Netluk v Prahe 13 v Nových Butovicach.

Reklama

Obdobne ako ostatné reťazce na českom trhu tiež Hypernova vydávala a zadarmo distribuovala po širokom okolí svoj reklamný časopis, týždenník s názvom h - hypernova v rozsahu 6-8 listov. Distribúciu im zaisťuje spoločnosť TNT Post (viď tiráž), okrem iného systémom vhadzovania do schránok potenciálnych zákazníkov.
Beaulon

Polohopis

Beaulon má rozlohu 63,98 km². Najvyšší bod je položený 263 m n. m. a najnižší bod 203 m n. m.

Obyvateľstvo

Beaulon má 1613 obyvateľov (2009).
Graf vývoja obyvateľstva:
Zdroje: INSEE
Bitka o Díbakský priesmyk

Cieľ

Pred začiatkom vojny sa dlho nevedelo, ako bude boj na severe Iraku vypadať. Američania mali v pláne spustiť pozemný útok z tureckého územia, avšak Turecko krátko pred vypuknutím vojny nepovolilo využitie svojho územia na pozemný útok. Spojenci teda museli na poslednú chvíľu meniť svoje plány. Jedinou reálnou alternatívou bolo nasadenie ľahkých vojsk – výsadkárov a špeciálnych jednotiek. Tie ale museli čeliť početnej konvenčnej armáde.
Jedným z hlavných cieľov bolo obmedziť mobilitu nepriateľských vojsk. Ak by sa podarilo ovládnuť Díbakský priesmyk, diaľnica č. 2 by bola preťatá, čo by obmedzilo pohyb nepriateľa na severe krajiny a zároveň poskytlo dobrú východziu pozíciu pri prípadných útokoch na ropné polia v okolí mesta Kirkúk.

Boj

6. apríla v 18. deň operácie Trvalá sloboda spustili špeciálne jednotky USA spolu s kurdskými milíciami útok. Na začiatok boli iracké pozície bombardované lietadlami B-52. Následne sa pozemné jednotky presunuli k úpätiu kopca.
Kurdskí vojaci začali čistiť mínové polia, no irackí vojaci paľbou zo svojich obranných postavení zabránili vojakom v prekročení ochranného valu. Keď sa podarilo postup obnoviť vojaci sa rýchlo dostali k irackým bunkrom kde zajali 20 mužov. Následne vytvorili priechod v obrannom vale pre prípad urýchleného ústupu.
No hneď ako pozemné jednotky zaujali obranné pozície museli čeliť irackej mechanizovanej rote s niekoľkými stovkami vojakov. Nasledoval štyri a pol hodinový boj. Hneď na začiatku boli raketami Javelin zničené dve iracké bojové vozidlá pechoty a dve nákladné vozidlá. Po tom ako Iračania stratili niekoľko ďalších vozidiel začali spojenecké postavenie ostreľovať zo svojich úkrytov. Aj napriek zmene taktiky iracké vojská nedokázali postavenia amerických a kurdských vojakov vážne ohroziť.

Následne iracké vojská spustili záverečný útok. Na začiatku sa tri vozidlá vydali smerom k postaveniu amerických jednotiek. Cieľom bolo pravdepodobne presvedčiť obrancov, že irackí vojaci sa chcú vzdať. Avšak krátko na to vyrazili zo svojho postavenia tri BVP, tri nákladné vozidlá a štyri tanky T-55. No aj tento útok bol úspešne odrazený vďaka dobrej koordinácii vzdušnej podpory a použitiu rakiet Javelin.
Okrem bojov s irackou armádou si obete na životoch vyžiadal aj incident, pri ktorom posádka amerického lietadla zaútočila na postavenie vlastných vojsk. Útok si vyžiadal životy 18 Kurdov a jedného korešpondenta spoločnosti BBC. Podľa výpovede jeho kolegu posádka lietadla F-14 požadovala presnejšie informácie o cieli na ktorý mala zaútočiť, no bolo jej povedané, že na to nie je čas. Žiaľ, namiesto skutočného cieľa zhodili laserom navádzanú bombu GBU-16 medzi kurdské milície.
Bolek Polívka

Život

Vo svojich autorských pantomimických inscenáciach, ktoré si sám režíroval a vytváral v nich hlavné úlohy (Am a Ea, Pezza versus Čorba, Pépe, Trosečník, Poslední leč, Šašek a královna), sa inšpiroval klauniádou, komédiou dell'Arte i filmovou groteskou, ale používa i slová a zámerne prekračuje hranice žánru smerom k totálnemu herectvu. Špecifický štýl jeho autorského divadla získal obdiv a uznánie po celom svete. So zahraničnými divadlami a umelcami tiež často spolupracuje.
Za stvárnenie postavy farára Holého vo filme Zapomenuté světlo získal Českého leva a cenu za herecký výkon na MFF Karlovy Vary v roku 1997. Druhého Českého leva dostal za rolu vo filme Jana Hřebejka Musíme si pomáhat. Film bol nominovaný aj na Oscara.
Účinkoval v niekoľkých filmoch Věry Chytilové, napr. v komédii Kalamita (1981), vo filmovom prepise vlastnej divadelnej hry Šašek a královna z roku 1987 alebo v komedii Dedičstvo alebo Kurvahošigutntag (1992). V televízii uvádza vlastné programy Manéž Bolka Polívky a Bolkoviny.
Bolek Polívka rád jazdí na koni. Na svojej farme v Olšanoch (pri Vyškove) poriada happeningy a recesistické akcie, napr. majstrovstvá sveta v hádzaní flinty do žita. Česká televize odtiaľ na prelome tisícročí vysielala cyklus recitálov najmä folkových formáciíí s názvom Zpívání na farmě.
Je otcom šiestich detí. Z dlhoročného manželstva s francúzskou herečkou Chantal Poullain má syna Vladimíra. Dcéra Anna Polívková, s herečkou Evelynou Steimarovou, je tiež herečka.
Danube Wings

Destinácie

Danube Wings lietali do týchto destinácií
Baske

Poloha

Vrch leží južne od obce Omšenie, v katastrálnom území Dolnej Poruby v okrese Trenčín. Je najvyšším vrchom geomorfologickej časti Basky, ležiacej v západnej časti podcelku Zliechovská hornatina v Strážovských vrchoch.

Geológia

Masív Baske, spolu s okolitými vrcholmi Žihľavníka a Ostrice tvoria triasové karbonáty hlavne vápence, menej dolomity, tektonickej jednotky hronika.
Sojuz 20

Priebeh letu

Po rade letov Sojuzov s posádkou bola na obežnú dráhu vyslaná loď bez posádky. Štart bol vykonaný z kozmodrómu Bajkonur v Kazachstane s pomocou rakety Sojuz. Loď sa dostala na dráhu 177 - 251 km nad povrchom Zeme, potom boli vykonané pokynom zo Zeme korekcie dráhy na vyššiu s parametrom 342 - 350 km. S pomocou automatiky sa pripojila k orbitálnej stanici Saľut 4, kde v tú dobu už žiadna posádka nepracovala. V kabíne lode bolo veľa drobných biologických objektov, mušky, korytnačky, rastliny. Po 91 dňoch letu sa loď na príkaz riadiaceho strediska na Zemi odpojila a dňa 16. februára 1976 jej kabína na padákoch pristála na území ZSSR. U orbitálnej stanice Saľut 4 to bola posledná pripojená loď, rok po jej odlete stanica zanikla.
Strana občianskeho porozumenia

Volebné výsledky

V parlamentných voľbách v roku 1998 SOP získala 13 poslaneckých mandátov. V nasledujúcich parlamentných voľbách v roku 2002 SOP nepostavila samostatnú kandidátku.

Poslanci národnej rady

Vo volebnom období 1998–2002 boli za poslancov zvolení nasledujúci kandidáti SOP: Diana Dubovská, Peter Dvorský, Pavol Hamžík, Mária Kadlečíková, Peter Kresák, Ľudovít Macháček, Mária Machová, Jirko Malchárek, Marián Mesiarik, Ferdinand Petrák, Igor Presperín, Rudolf Schuster, Štefan Šlachta
Ruoms

Poloha

Ruoms má rozlohu 12,14 km². Najvyšší bod je položený 252 m n. m. a najnižší bod 80 m n. m.

Obyvateľstvo

Ruoms má 2249 obyvateľov (2009).
Graf vývoja obyvateľstva:
Zdroje: INSEE
Píla (okres Žarnovica)

Polohopis

Obec leží na rozhraní Vtáčnika a Pohronského Inovca v doline Píľanského potoka.

Dejiny

Prvá písomná zmienka o miestnom osídlení je z roku 1429. V roku 1534 sa písomne uvádza ako Bolyaperci. Patrila hradnému panstvu Revište, od roku 1672 časť pripadla Pavlínom z Lefantoviec. Po zrušení rehole patrila táto časť verejným základinám, časť dovtedy patriaca rodine Dóczyovcov prešla pod správu Banskej komory v Banskej Štiavnici. Obec sa skladala z osád (štálov): Abrahámov štál, Bachhübl, Bartošov štál, Bauer, Borovička, Danielovci atď. Obyvatelia sa zoberali hlavne poľnohospodárstvom a prácou v lese. Po druhej svetovej vojne boli z obce obyvatelia nemeckej národnosti vysídlení a usadili sa tu obyvatelia z vypálených obcí.
Queyssac-les-Vignes

Poloha

Obec má rozlohu 11,13 km². Najvyšší bod je položený 343 m n. m. a najnižší bod 134 m n. m.

Obyvateľstvo

Počet obyvateľov obce je 214 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fleury (Somme)

Poloha

Obec má rozlohu 9,42 km². Najvyšší bod je položený 185 m n. m. a najnižší bod 55 m n. m.

Obyvateľstvo

Počet obyvateľov obce je 234 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lasseube-Propre

Poloha

Obec má rozlohu 14,57 km². Najvyšší bod je položený 251 m n. m. a najnižší bod 145 m n. m.

Obyvateľstvo

Počet obyvateľov obce je 337 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alexandr Valerievič Perežogin

Alexandr Valerievič Perežogin (rus. Александр Валерьевич Пережогин) (* 10. august 1983) je ruský hokejový útočník, v súčasnosti hráč klubu NHL Montreal Canadiens. Narodil sa v Ust-Kamenogorsku v Sovietskom Zväze, dnes Kazachstan. Bol draftovaný v prvom kole draftu v roku 2001. Svoj prvý zápas v NHL odohral 6. októbra 2005 proti New York Rangers, kde zároveň strelil gól.
Peter Frühauf

Reprezentácia

Tréner Glen Hanlon ho nominoval na MS 2010, kde Slovensko obsadilo 12. miesto. V reprezentácii celkovo odohral 20 zápasov, neskóroval.

Rodina

5. júna 2010 sa oženil s priateľkou Ivetou. Jeho otec Jozef Frühauf je hokejový tréner, o dva roky starší brat sa tiež volá Jozef.
Leoš Janáček

Životopis

Narodil sa v Hukvaldoch na severovýchodnej Morave. Už ako sedemročný spieval v chóre. Neskôr ho prijal učiteľ Pavol Křížkovský za fundatistu augustínskeho kláštora na Starom Brne. Janáček pod jeho vedením nadobudol základy hudobného vzdelania, lebo osnova a spôsob vyučovania boli podobné ako neskôr na konzervatóriu. Popri hudobnom vzdelaní vo fundácii dostával Janáček aj všeobecné vzdelanie absolvovaním troch tried reálky a učiteľského ústavu, kde sa v roku 1872 stal učiteľom. Teoretické vzdelanie získal v rokoch 1874 až 1890 na pražskej organovej škole u Františka Blažka a u Zdeňka Skuherského, neskôr tieto štúdiá dokončil v rokoch 1879 až 1890 na konzervatóriách v Lipsku a Viedni. Po štúdiách sa vrátil do Brna, kde dirigoval spevokol Svätopluk, neskôr súbor Brněnskej besedy a zaoberal sa štúdiom ľudovej hudby.
V roku 1881  sa oženil s dcérou riaditeľa učiteľského ústavu Zdeňkou Schulzovou. V tomto ústave pomáhal pri založení organovej školy, ktorá sa neskôr stala Štátnym konzervatóriom. O osem rokov neskôr, v roku 1889, sa zoznámil so zberateľom moravských ľudových piesní Františkom Bartošom. Neskôr s ním a Pavlom Vášom zostavil zbierku moravských ľudových piesní.
Svojou tvorbou nemohol dlho preniknúť ani do Prahy, ani do cudziny. Obrat nastal až v roku 1916, keď Karel Kovařovic uviedol v pražskom Národnom divadle jeho operu Jej pastorkyňa. O dva roky neskôr v roku 1918 ju uviedli vo Viedni a tak sa mu otvorila cesta najprv do Nemecka a neskôr do celého sveta.
Janáčkova rozsiahla skladateľská činnosť sa ešte spájala s veľkou prácou organizačnou a výchovnou. Od r. 1919 do r. 1925 bol vyučujúcim profesorom Majstrovskej školy pražského konzervatória s pôsobiskom v  Brne; členom Českej akadémie (1912); dopisujúcim členom The School of Slavonic Studies (1928) i členom významných českých spolkov. Masarykova univerzita mu v Brne udelila v roku1925 čestný doktorát filozofie za jeho celoživotný tvorivý odkaz.
Zomrel nečakane na zápal pľúc 12. augusta 1928 v ostravskej nemocnici.
Je po ňom pomenovaný impaktný kráter Janáček na planéte Merkúr.
Preßburger Presse

Preßburger Presse (do roku 1918: Pressburger Presse; celé názvy pozri nižšie) bolo periodikum, ktoré vychádzalo v Bratislave na konci 19. a začiatku 20. storočia.
Preßburger Presse vychádzal v Bratislave týždenne ako nemecký politický týždenník pre mestskú problematiku Bratislavy s programom mierne progresívneho meštiactva. Zodpovedným redaktorom bol Eugen Engyeli.
Athos-Aspis

Poloha

Obec má rozlohu 5,9 km². Najvyšší bod je položený 141 m n. m. a najnižší bod 33 m n. m.

Obyvateľstvo

Počet obyvateľov obce je 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Noirémont

Poloha

Obec má rozlohu 6,37 km². Najvyšší bod je položený 164 m n. m. a najnižší bod 119 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mediácia

Mediácia je forma riešenia sporov, ktorou osoby zúčastnené na mediácii riešia prostredníctvom tretej osoby mediátora spor, ktorý vznikol z ich zmluvného alebo iného vzťahu. Mediátor, ako tretia nezávislá a nestranná osoba, je nápomocný pri identifikovaní záujmov strán sporu a pri hľadaní možných riešení, ktoré by zohľadňovali ich potreby.

Mediácia na Slovensku

V podmienkach Slovenska mediáciu upravuje zákon č. 420/2004 Z. z., o mediácii a o doplnení niektorých zákonov v znení neskorších predpisov. Mediáciou je možné riešiť spory, ktoré vznikli z občianskoprávnych vzťahov, rodinnoprávnych vzťahov, obchodných záväzkových vzťahov a pracovnoprávnych vzťahov. 
Mediáciu, ako podnikateľskú činnosť, môže vykonávať výlučne mediátor registrovaný v registri Ministerstva spravodlivosti SR. Mediátor vystupuje ako tretia nezávislá a nestranná osoba a stranám sporu vytvára podmienky pre vzájomnú komunikácia a na zmierlivé riešenie, ktoré bude zohľadňovať ich záujmy.

Chýbajúca stavovská organizácia

Na rozdiel od iných slobodných povolaní (advokát, notár, exekútor, audítor, a i.), mediátori nemajú zákonom zriadenú stavovskú organizáciu – komoru. Mediátori spadajú výlučne pod odbor dohľadu nad právnickými profesiami Ministerstva spravodlivosti SR. Napriek tomu sa vyskytujú určité organizácie, spravidla občianske združenia, ktoré poskytujú svojim členom určitú podporu.
Merkurova kašna

Merkurova kašna alebo kašna Čtyř živlů bola kašna v Brne, ktorá a nachádzala na Námestí slobody v blízkosti Běhounskej a Kobližnej ulice. Vybudoval ju v rokoch 1693 – 1699 sochár Ignác Jan Bendl a nahradila pôvodnú renesančnú fontánu od Jiřího Gialdiho.
Stavba mala mnohouholníkový tvar s priemerom 7,5 m a uprostred bolo umiestnené súsošie vysoké 5,5 m. Znázorňovalo dve mužské postavy, podľa jedného výkladu symboly riek Svitavy a Svratky, ktoré pretekajú Brnom, nymfu, ktorá držala roh hojnosti ako symbol bohatstva, a úplne hore sa nachádzala postava rímskeho boha Merkúra, symbola obchodu. Historik umenia Miloš Stehlík označil túto interpretáciu za nesprávnu a dielo považuje za alegorické zobrazenie štyroch živlov: Vulkán ako symbol ohňa, Neptun vody, Ceres zeme a Merkúr vzduchu.
Predovšetkým v zimných obdobiach bola stavba značne poškodzovaná v dôsledku mrazov a poveternostných podmienok. Opravy sa realizovali v rokoch 1766, 1835 a naposledy v roku 1850, ale už o šesť rokov neskôr bola potrebná ďalšia rekonštrukcia. Tá sa však už neuskutočnila a roku 1867 bola celá stavba zrušená. Mesto materiál z nádrže predalo a súsošie venovalo Františkovmu múzeu (dnes Moravské zemské múzeum), na ktorého nádvorí v Biskupskom dvore je v súčasnosti (2014) umiestnené.
Laval (Isère)

Poloha

Obec má rozlohu 25,33 km². Najvyšší bod je položený 2 600 m n. m. a najnižší bod 320 m n. m.

Obyvateľstvo

Počet obyvateľov obce je 970 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quézac (Cantal)

Poloha

Obec má rozlohu 16,43 km². Najvyšší bod je položený 594 m n. m. a najnižší bod 287 m n. m.

Obyvateľstvo

Počet obyvateľov obce je 335 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hriech

Hriech je v náboženských súvislostiach akt narušujúci náboženské príkazy alebo zákazy, alebo činnosť v rozpore s morálnymi normami zavedenými v danej spoločnosti. Je to pojem najčastejšie používaný v náboženských súvislostiach (v kresťanstve, judaizme a islame).
„Hriech je slobodné a vedomé porušenie Božieho príkazu vo vážnej veci“. Teda aby sa mohlo hovoriť o ťažkom hriechu, musia byť splnené tri podmienky: sloboda, vedomie a vedomosť o veci. Ak jedna z týchto podmienok chýba, hovorí sa iba o materiálnom hriechu, ktorého pripočítateľnosť býva obmedzená.
U Geminorum

U Geminorum je premenná hviezda v súhvezdí Blíženci, prototyp kataklizmickej premennej hviezdy. Je to tesná dvojhviezdna sústava zložená z červenej hviezdy hlavnej postupnosti, ktorá obieha a zakrýva bieleho trpaslíka. Hmota padá z hviezdy hlavnej postupnosti na trpaslíka, vytvára akréčny disk a v mieste dopadu sa zahrieva. Z tohto dôvodu rastie jasnosť bieleho trpaslíka v rozsahu troch až piatich magnitúd. Priemerná magnitúda dvojviezdy je 8,8 a nachádza sa vo vzdialenosti 250 svetelných rokov. Podľa U Geminorum sa nazáva druh nepravidelných premenných hviezd, ktoré vykazujú náhly vzrast jasnosti.
Nemotivovaný význam frazémy

Nemotivovaný význam frazémy je význam frazémy nezachovávajúci asociatívnu súvislosť s konkrétnym obsahom frazémy. Napr. narodiť sa v čepčeku; zavolať k plachte niekoho.
Kvádi

Kvádi boli západogermánsky kmeň, spolu s Markomanmi tvorili vyšší kmeňový zväz Svébi, preto ich neskôr antickí autori uvádzali aj pod týmto menom. V 1. storočí pred Kr. sídlili pri Labe, asi v polovici 1. storočia pred Kr. sa spolu s Markomanmi presídlili na východ, pričom Markomani osídlili predovšetkým Čechy a Moravu, Kvádi západné Slovensko.

Charakteristika

Pre príbuznosť s Markomanmi je ťažké rozlíšiť hranicu medzi obomi kmeňmi. Kvádi pri svojom príchode vytlačili časť keltského obyvateľstva (Bojov), časť kmeňov si podmanili (Kotíni na strednom Slovensku).

Najstaršie správy o Kvádoch na území Slovenska uvádzajú aj ich kráľa (lat. rex) Vannia z Tudrovho rodu, ktorý celých tridsať rokov vládol Kvádom na západnom Slovensku. Vytvoril prvý štátny útvar na Slovensku - Vanniovo kráľovstvo (lat. regnum Vannianum). Po tridsaťročnej vláde sa proti nemu vzbúrili vlastní synovci Sido a Vangio, a hoci mal Vannius silných spojencov v sarmatských Jazygoch, utrpel porážku a musel ujsť na rímske územie, kde získal azyl. Neskôr sa Vangio a Italicus zúčastnili na občianskej vojne medzi Flaviom Vespasianom a Vitelliom v bitke pri Cremone. Kvádi a Markomani boli jednými z hlavných kmeňov, ktoré sa zúčastnili na markomanských vojnách (165 - 180, príp. 182), neskôr aj na ďalších bojoch proti Rímskej ríši. V roku 375 Kvádi zaútočili na územie rímskej ríše, pretože správca Panónie dal zákerne zavraždiť ich kráľa Gabinia. Keď proti nim vytiahol cisár Valentinián I., ospravedlňovali svoj útok práve touto vraždou. Pri rokovaniach sa Valentinián tak rozčúlil, že zomrel. Na začiatku 5. storočia sa Kvádi pridali k ďalším barbarským kmeňom (Vandali), ktoré prenikli cez rímsku hranicu a presunuli sa na západ do Hispánie na Pyrenejský polostrov, kde postupne správy o nich končia.